El reconeixement legal de la situació de discapacitat és un requisit indispensable per accedir als drets, serveis, programes, prestacions econòmiques i mesures d'acció positiva que l'ordenament jurídic i el sistema de serveis socials destina a les persones amb discapacitat i que, a títol informatiu, s'indiquen a continuació.
Cal tenir en compte però que cadascuna de les mesures, serveis i prestacions assenyalades, tenen els seus requisits específics en relació a variables com: un grau de discapacitat determinat, la necessitat de tercera persona, dificultats de mobilitat, l'edat, la situació familiar, laboral, cultural, econòmica etc. Atès les variables que intervenen, és convenient sol·licitar informació específica als CAD.
Impost sobre la Renda de les Persones Físiques (IRPF)
Deduccions per adquisicions per causa de mort, adquisicions gratuïtes intervius, aportacions a patrimonis protegits a favor de persones amb discapacitat.
Bonificacions a patrimonis especialment protegits de contribuents amb discapacitat psíquica.
Deducció en el tipus de gravamen en la transmissió d'immobles que hagin de constituir el primer habitatge de les persones amb discapacitat o en la donació de diners destinats a l'adquisició d'aquest primer habitatge habitual.
Impost de Circulació de Vehicle (l'impost sobre vehicles de tracció mecànica)
Programa d'atenció social a les persones amb discapacitat (PUA)
Prestacions i serveis especialitzats (cartera de serveis) per a persones amb discapacitat
Quota de reserva en l'empresa ordinària i per a l'accés a l'Administració Pública.
Incentius en l'empresa ordinària:
Centres especials de treball i unitats de suport a l'activitat professional.
Serveis de Suport a la Integració Laboral (SIL).
Conveni especial per a persones amb discapacitat que tinguin especials dificultats d'inserció laboral.
Renta Activa d'Inserció per a persones amb discapacitat.
Mesures de conciliació laboral.
Exempcions del preu públic de llars d'infants del Departament d'Ensenyament.
Ajuts per a alumnes amb necessitat específica de suport educatiu.
Ajuts a les universitats catalans per garantir la igualtat d'oportunitats dels estudiants amb discapacitat.
Reducció en la matricula d'estudis universitaris.
Reserva de places universitàries i exempció de preus dels serveis acadèmics.
Exempció de preus dels serveis acadèmics a les universitat públiques de Catalunya i a la UOC.
Obligatorietat de la comunitat de realitzar obres d'accessibilitat en elements comuns, a favor de persones amb discapacitat
Accés a Habitatges de protecció oficial:
Prioritat en les prestacions pel pagament del lloguer.
Ampliació del límit d'ingressos en les prestacions econòmiques d'urgència especial per atendre deutes de lloguer o amortització hipotecària o per desnonament.
Mesures de protecció dels deutors hipotecaris.
Prioritat en les ajudes per a la millora de l'accessibilitat i supressió de barreres arquitectòniques.
Subrogació d'habitatge de lloguer i dret a realitzar obres d'adequació per discapacitat.
Accés a ajudes per l'adaptació a la normativa dels ascensor de baixa velocitat (plataformes elevadores verticals).
Augment en el límit d'ingressos per poder accedir a l'Assistència jurídica gratuïta.
El Departament, amb la col·laboració d'empreses i institucions, té un programa de millora i captació contínues d'avantatges vinculats a la Targeta Acreditativa de la Discapacitat, amb l'objectiu de millorar l'autonomia personal, la igualtat d'oportunitats i la integració social de les persones amb discapacitat.